|  |
| --- |
|  |
| MÄRJAMAA VALLA EELARVESTRATEEGIA |
| 2024 - 2027 |
|  |

|  |
| --- |
| Märjamaa 2023 |

Sisukord

[1. Eelarvestrateegia koostamine 3](#_Toc141689391)

[2. Majanduslik olukord 3](#_Toc141689392)

[2.1. Majanduslik olukord riigis 3](#_Toc141689393)

[2.2. Sotsiaalmajanduslik olukord Märjamaa vallas 5](#_Toc141689394)

[3. Põhitegevuse tulude prognoos 6](#_Toc141689395)

[3.1. Maksutulud 6](#_Toc141689396)

[3.1.1. Tulumaks 6](#_Toc141689397)

[3.1.2. Maamaks 7](#_Toc141689398)

[3.2. Tulud kaupade ja teenuste müügist 7](#_Toc141689399)

[3.3. Saadavad toetused tegevuskuludeks 8](#_Toc141689400)

[3.4. Muud tegevustulud 8](#_Toc141689401)

[4. Põhitegevuse kulude prognoos 9](#_Toc141689402)

[5. Investeerimistegevus 10](#_Toc141689403)

[6. Finantseerimistegevus 12](#_Toc141689404)

[7. Põhitegevuse tulem, eelarve tulem ja netovõlakoormus 13](#_Toc141689405)

[8. Sõltuvate üksuste finantsolukord ja prognoos 15](#_Toc141689406)

[9. Arvstusüksus ja finantsdistsipliin 18](#_Toc141689407)

# 1. eelarvestrateegia koostamine

Eelarvestrateegia on arengukavast tulenev selgitustega finantsplaan. Arengukava koos eelarvestrateegiaga on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuste taotlemisel. Käesolev eelarvestrateegia on koostatud kohaliku omavalitsuse üksuse finantsjuhtimise seaduse § 20, kohaliku omavalitsuse korralduse seaduse § 37² ja Märjamaa Vallavolikogu 20.03.2018 määruse nr 22 „Märjamaa valla arengukava ja eelarvestrateegia koostamise kord“ alusel. Eelarvestrateegia koostatakse arengukavas sätestatud eesmärkide saavutamiseks, et planeerida kavandatavate tegevuste finantseerimist.

Märjamaa valla eelarvestrateegia koostamisel on lähtutud tekkepõhisest arvestusmetoodikast - tehingud kajastatakse vastavalt nende toimumisele, sõltumata sellest, millal nende eest raha laekub või välja makstakse.

Märjamaa valla eelarvestrateegia käsitleb Märjamaa valla ja valla sõltuvate üksuste 2022-2027 aasta põhitegevuse tulusid ja –kulusid, investeerimistegevust ja finantseerimistegevust ning likviidsete varade muutust. Eelarvestrateegia annab ülevaate omavalitsuse ja omavalitsuse kui arvestusüksuse finantsseisundist ning võimekusest olemasolevaid ja võetavaid kohustusi teenindada. Eelarvestrateegia kirjeldab omavalitsuse ja sõltuvate üksuste finantsolukorda ning võimaldab hinnata tulevaste rahavoogude kujunemist ning seeläbi loob aluse tänastele otsustele, mis mõjutavad omavalitsuse ja sõltuvate üksuste tegevust.

[Rahandusministeeriumi](https://www.fin.ee/riik-ja-omavalitsused-planeeringud/kohalikud-omavalitsused/finantskorraldus#finantsjuhtimine) kodulehel avaldatud andmete alusel on Märjamaa valla arvestusüksusesse kuuluvateks sõltuvateks üksusteks Märjamaa Haigla AS ja Sihtasutus Märjamaa Valla Spordikeskus, mis asutati 2018. aasta juunis. Konsolideerimisgruppi kuulub veel sidusettevõttena Aktsiaselts Matsalu Veevärk ja OÜ Vigala Hooldekodu.

Eelarvestrateegia koostatakse vähemalt neljaks eelseisvaks eelarveaastaks, mida igal aastal tulenevalt majanduskeskkonnas toimuvatest muutustest korrigeeritakse. Eelarvestrateegia kinnitatakse volikogu poolt ja esitatakse Rahandusministeeriumile. Käesolev eelarvestrateegia on aluseks järgmise aasta eelarve koostamisel.

# 2. Majanduslik olukord

## Majanduslik olukord riigis

Rahandusministeeriumi käesoleva aasta kevadise majandusprognoosi kohaselt muutusid majandusolud 2022. aasta jooksul kiiresti halvemuse suunas kogu Euroopa Liidus. Hinnatõus hakkas kiirenema juba sõja eelõhtul 2021. aasta sügisel ning sellele lisandusid energiakriis ja kaubandus­piiran­gud, mis eriti Eestis kiirendasid hindade kasvu veelgi. Eesti majandus pidas keerulistele oludele siiski suhteliselt hästi vastu – hõive püsis ning palgakasv kiirenes, samas kui ettevõtted tervikuna suutsid kallinenud sisendhinnad väljamüügi­hinda­desse üle kanda ja sedakaudu säilitada kasumlikkust. Statistika kohaselt Eesti SKP reaalne maht aasta jooksul siiski vähenes 1,3% ning 2023. aasta veidi paremad väljavaated ei suuda seda langust veel tasa teha.

Kosuv kindlustunne Euroopa Liidus annab lootust, et aasta teises pooles pöördub kasvule ka Eesti eksport. 2022. aasta lõpus sai kaupade eksport suure tagasilöögi ja madalseis jätkub ka sellel aastal, kuna toorme oluline kallinemine, eriti puiduga seotud tegevusaladel, pärsib esialgu hinna­konku­rentsivõimet. Eesti ekspordi turuosa maailmas väheneb ka 2023. aastal.

Olukord tööturul on vaatamata majanduslangusele püsinud suhteliselt tugev. Hõive kasvas 2022. aastal, töötus püsis alla 6% ja palgakasv oli 9%. Töö on endale leidnud tubli veerand ajutise kaitse saanud Ukraina sõjapõgenikest, mis on hea tulemus. Hõive kasvab veidi ka 2023. aastal, kuid põgenike hõlmamise tõttu tööjõu-uuringusse kasvab ka töötuse määr. Palgakasvu tempo püsib mullusel tasemel, kuid samas tempos kasvavad ka hinnad, nii et keskmise palgasaaja ostujõud sellel aastal veel ei parane.

Hinnatõus oli 2022. aastal rekordiline (19,4%) mitme ebasoodsa asjaolu kokkulangemise tõttu. Kogu maailmamajandus taastus pandeemiakriisist, millele lisandus energiakriis ja sõjast tingitud tarnehäired. Kuigi aastased inflatsiooninumbrid on veel kahekohalised, kallines tarbimiskorv tervikuna 2022. aasta augustist 2023. aasta veebruarini vaid 1,3% (eelkõige energiahindade selge languse tõttu). 2023. aasta keskmiseks hinnatõusuks kujuneb umbes 9%.

Vaatamata palgatõusust kaks korda kiiremale hinnatõusule suutsid elanikud 2022. aastal tervikuna oma tarbimise taset siiski kasvatada. Aasta teisel poolel enam säästudest ei piisanud kiireneva hinnatõusu kompen­seerimiseks ja tarbimine hakkas vähenema. See trend jätkub ka 2023. aasta esimeses pooles, kui hinnatõus ületab sissetulekute kasvu. Kevadest alates aastane hinnatõus aeglustub oluliselt ning sissetulekute ostujõu kasv taastub.

Eluasemeinvesteeringutes on oodata 2023. aastal langust seoses intressimäärade olulise tõusuga. Madalseis peaks jääma siiski lühiajaliseks ja kinnisvaraturg taastub ka intressimäärade kõrgel püsides, kuna tööturul tagasilööke ei oodata. Investeeringuid hoiab sellel ja järgmisel aastal kõrgel valitsussektor, kus kasutatakse ära EL ühtekuuluvus­poliitika lõppeva perioodi vahendid.

**Kohalike omavalitsuste eelarvepuudujääk ulatus eelmisel aastal 104 miljoni euroni ehk 0,3%ni SKPst.** Ilma muudatusi tegemata jääb sarnane puudujääk prognoositavalt püsima kogu prognoosiperioodi jooksul kuni aastani 2027. Prognoos on varasema hinnanguga võrreldes halvenenud, kuna füüsilise isiku tulumaksu laekumise kasv on aeglustunud, kasvanud Euribor ning inflatsioonisurve on kergitanud kohalike omavalitsuste kulude taset. Tulude kasvust kiirem inflatsioon ja palgakasv on halvendanud kohalike omavalitsuste finantsvõimekust, hakates piirama muuhulgas investeeringute taset ning nõudes omavalitsuselt jätkusuutlikkuse tagamiseks teenuste ja toetuse üle vaatamist.

Tabel 1 Rahandusministeeriumi 2023 kevadprognoosi põhinäitajad

*(protsenti)*

|  |  |  |  |  |  |  |
| --- | --- | --- | --- | --- | --- | --- |
|  | **2022** | **2023\*** | **2024\*** | **2025\*** | **2026\*** | **2027\*** |
| SKP reaalkasv | -1,3 | -1,5 | 3,0 | 2,5 | 2,3 | 2,0 |
| Tarbijahinnaindeks | 19,4 | 9,2 | 3,0 | 2,1 | 1,3 | 1,9 |
| Tööhõive kasv | 4,1 | 0,3 | 0,6 | 0,3 | 0,0 | 0,0 |
| Tööpuuduse määr | 5,6 | 7,4 | 7,2 | 6,9 | 6,6 | 6,5 |
| Keskmine palk (eurot) | 1685 | 1837 | 1942 | 2022 | 2109 | 2197 |
| Keskmise palga nominaalkasv | 8,9 | 9,0 | 5,7 | 4,1 | 4,3 | 4,2 |
| *\* prognoos* |  |  |  |  |  |  |

## Sotsiaalmajanduslik olukord Märjamaa vallas

Märjamaa vald asub Raplamaa lääneosas ning territooriumi suuruseks on 1163,52 km². Märjamaa vallas elas seisuga 01.01.2018 7739 inimest. Märjamaa valla elanike arvuks seisuga 01.01.2023 oli 7548. Elanike arv kasvas eelmise aastaga võrreldes 126 inimese võrra ja elanike arvu kasvu mõjutasid Ukrainast saabunud sõjapõgenikud. Administratiivkeskus on Märjamaa alev, mis on 2496 elanikuga suurim asula. Märjamaa alev asub olulises teede ristumiskohas. Märjamaa vallas on 112 küla.

Märjamaa vallas oli seisuga 01.01.2023:

* tööealisi elanikke (19-64 aastat) 4360 (+5);
* 65-aastaseid ja vanemaid elanikke 1740 (+14);
* 18-aastaseid ja nooremaid elanikke 1448 (+107).

Märjamaa valla demograafilist olukorda iseloomustab, nii nagu Eestit tervikuna, vähenev rahvaarv ja vananev rahvastik. Elanikkonna vähenemise peamisteks põhjusteks on negatiivne iive ja väljaränne.

Märjamaa valla arenguvõimalused sõltuvad kõige enam tulumaksu laekumisest, millele on aluse loonud tugev ettevõtluskeskkond valla keskustes. Peamised ettevõtluse tegevusvaldkonnad Märjamaa vallas on põllumajandus, metsatööstus, kaevandustööstus ja teenindus.

Märjamaa valla arengukavas on aastateks 2018-2030 püsitatud valdkonnaülesed eesmärgid järgmised:

* Märjamaa on turvaline, atraktiivne ning loodussõbraliku elu- ja töökeskkonnaga vald;
* avalike teenuste võrgustik on optimaalne ja kättesaadav kõikidele vallaelanikele;
* tehniline infrastruktuur on hästi toimiv ning vajadustele vastav;
* välja arendatud atraktiivsed ettevõtluspiirkonnad ning ettevõtlikud inimesed tagavad kõrge tööhõive ja tasuvad töökohad piirkonnas;
* avatud, kogukondi kaasav ja piirkondade eripärasid arvestav juhtimine.

Märjamaa vald soovib pakkuda oma kogukonna liikmetele ja külalistele parimat keskkonda elamiseks, töötamiseks, õppimiseks ja vaba aja veetmiseks.

# Põhitegevuse tulude prognoos

Põhitegevuse tulud jaotuvad neljaks eelarveosaks ning prognoosiperioodil on nende osakaalud järgmised:

* maksutulud moodustavad prognoosiperioodil keskmiselt 57-61% põhitegevuse tuludest;
* saadavate toetuste hulgas on suurimaks riigi tasandus- ja toetusfondi eraldised. Saadavad toetused kokku moodustavad keskmiselt 38-33% põhitegevuse tuludest;
* tulud kaupade ja teenuste müügist, mis sisaldavad haridusteenuste müüki teistele omavalitsustele moodustavad keskmiselt 5% põhitegevuse tuludest;
* muud tegevustulud moodustavad keskmiselt ligikaudu 1% põhitegevuse tuludest, milles sisalduvad kaevandamisõiguse tasud ja vee erikasutuse tasud.

Eelarvestrateegia vastuvõtmisele eelnenud tegelikud, jooksvaks aastaks planeeritud ja eelarvstrateegia perioodiks kavandatud põhitegevuse tulud on toodud Tabelis 2.

Tabel 2 Põhitegevuse tulude prognoos (eurodes)

|  |  |  |  |  |  |  |
| --- | --- | --- | --- | --- | --- | --- |
| **Märjamaa Vallavalitsus** | **2022 täitmine** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| **Põhitegevuse tulud kokku** | **13 378 138** | **14 367 019** | **15 362 718** | **15 992 856** | **16 694 668** | **17 445 968** |
| Maksutulud | 7 460 738 | 7 786 965 | 8 707 584 | 9 315 351 | 9 984 163 | 10 701 463 |
| sh tulumaks | 6 953 789 | 7 279 855 | 8 184 610 | 8 757 530 | 9 370 560 | 10 026 500 |
| sh maamaks | 506 949 | 507 110 | 522 974 | 557 821 | 613 603 | 674 963 |
| sh muud maksutulud | 0 | 0 | 0 | 0 | 0 | 0 |
| Tulud kaupade ja teenuste müügist | 715 863 | 720 941 | 790 909 | 823 000 | 856 000 | 890 000 |
| Saadavad toetused tegevuskuludeks | 5 100 941 | 5 758 899 | 5 764 225 | 5 754 505 | 5 754 505 | 5 754 505 |
| sh tasandusfond | 748 575 | 953 805 | 953 805 | 953 805 | 953 805 | 953 805 |
| sh toetusfond | 3 670 266 | 4 600 700 | 4 600 700 | 4 600 700 | 4 600 700 | 4 600 700 |
| sh muud saadud toetused tegevuskuludeks | 682 100 | 204 394 | 209 720 | 200 000 | 200 000 | 200 000 |
| Muud tegevustulud | 100 596 | 100 214 | 100 000 | 100 000 | 100 000 | 100 000 |

## Maksutulud

### Tulumaks

Füüsilise isiku tulumaksu laekumise olulisemateks kriteeriumideks on maksumaksjate arv kogu elanikkonna struktuuris ja keskmine palk.

Märjamaa valla üksikisiku tulumaksu prognoosimisel strateegiaperioodil on lähtutud järgnevast:

* tulumaks on valla peamine tuluallikas ning selle osakaal põhitegevuse tuludes jääb kogu prognoosiperioodi jooksul 53-57% vahemikku ning on planeeritud 2024. aastaks 12,4% kasvuga ning järgnevail aastail 7% kasvuga. 2024. aasta kasv on seetõttu kõrgem, et 2023. aasta baas on madalam võrreldes loodetava laekumisega 2023. aastal;
* strateegiaperioodi lõpuks peaks maksumaksjate arv olema 3935 ning maksumaksjate kasv jääb vahemikku 3,4-1,4%;
* aastatel 2024-2027 on keskmine sissetulekute muutus planeeritud vahemikus 8,7-5,5%;

Üksikisiku tulumaksu eraldise protsendi määraks on planeeritud 11,96%.

Riigis kavandatakse tulumaksu ümberjaotust, mis peaks jõustuma 2024. aasta algusest. Muudatusega väheneks kohalikele omavalitsustele praegu eraldatav tulumaksu protsent (11,96) ja lisatakse pensionitulult laekuv protsent.

Tabel 3 Tulumaksu prognoos (eurodes)

|  |  |  |  |  |  |  |
| --- | --- | --- | --- | --- | --- | --- |
|  | **2022** | **2023** | **2024** | **2025** | **2026** | **2027** |
| Maksumaksjate arv\* | 3 603 | 3 648 | 3 772 | 3 826 | 3 880 | 3 935 |
| Maksumaksjate arvu muutus | 1,5% | 1,3% | 3,4% | 1,4% | 1,4% | 1,4% |
| Väljamaksed füüsilistele isikutele\* | 58 142 046 | 60 868 354 | 68 433 198 | 73 223 497 | 78 349 162 | 83 833 609 |
|  |  |  |  |  |  |  |
| Sissetulek inimese kohta kuus | 1 345 | 1 390 | 1 512 | 1 595 | 1 683 | 1 775 |
| Sissetuleku kasv | 3,4% | 3,4% | 8,7% | 5,5% | 5,5% | 5,5% |
| Sissetuleku kasv Eestis kokku | 8,9% | 9,0% | 5,7% | 4,1% | 4,3% | 4,2% |
|  |  |  |  |  |  |  |
| Tulumaksu laekumine\* | 6 953 789 | 7 279 855 | 8 184 610 | 8 757 530 | 9 370 560 | 10 026 500 |
| Tulumaksu laekumise kasv | 10,1% | 4,7% | 12,4% | 7,0% | 7,0% | 7,0% |
| Tulumaksu laekumise ja sissetulekute suhe | 11,96% | 11,96% | 11,96% | 11,96% | 11,96% | 11,96% |

### Maamaks

Maamaks on riiklik maks, mis laekub täies ulatuses kohaliku omavalitsuse eelarvesse. Maamaksu määrad on kehtestatud Märjamaa Vallavolikogu 16.05.2023 määrusega nr 44 ["Maamaksumäärade kehtestamine"](https://www.riigiteataja.ee/akt/423052023005). Uued maamaksumäärad on 0,5% ja 1% maa maksustamishinnast aastas. Prognoosiperioodil on planeeritud maamaksu kasvuks 3,0-10% ning maamaksu osakaal moodustab 3-4% põhitegevuse tuludest.

## Tulud kaupade ja teenuste müügist

Selle tegevusala all kajastatakse tulud alusharidusteenuse ja haridusteenuse eest teistele omavalitsustele, lasteaedade kohatasude ja toidurahade laekumised, mida tasuvad lapsevanemad, samuti huvikooli õppetasud ning teiste hallatavate asutuste ja struktuuriüksuste majandustegevusest laekuvad tulud.

Tuginedes üldisele hinnatõusu kasvule on strateegiaperioodil planeeritud kaupade ja teenuste müügitulude kasvuks 4% aastas. Lasteaedade kohatasud ning Märjamaa Muusika- ja Kunstikooli õppetasud on seotud Vabariigi Valitsuse poolt kehtestatud alampalga määraga. Planeeritud on suurendada õppetasude määrasid alates 2024. aastast. Seetõttu suureneb kaupade ja teenuste müügitulu 2024. aastal ca 10%. Tulud kaupade ja teenuste müügist moodustavad ligikaudu 5% põhitegevuse tuludest.

## Saadavad toetused tegevuskuludeks

Riigieelarvestrateegia alusel on tasandus- ja toetusfondi ühtne eesmärk tagada kohaliku omavalitsusele piisavad vahendid kohalike elu küsimuste üle iseseisvalt seaduste alusel otsustamiseks. Saadavad toetused moodustavad prognoosiperioodil 38-33% põhitegevuse tuludest.

Tasandusfond on mõeldud nende eelarveliste võimaluste ühtlustamiseks ning tasandusfondi suurus saadakse arvestuslike kulude ja tulude vahe korrutamisel tasandusfondi koefitsiendiga. Täpsemad toetussummad kinnitab Vabariigi Valitsus igal eelarveaastal ning kavandatud on muudatused tasandus ja toetusfondis alates 2024. aastast. Kuna planeeritud muudatused ei ole veel täpselt teada, on tasandusfondi summad strateegiaperioodil planeeritud 2023. aasta tasemel 953 805 eurot aastas.

Toetusfond koosneb järgmistest valdkondlikest toetusliikidest: hariduskulude toetus (sh. põhikooli- ja gümnaasiumi õpetajate ning direktorite ja õppealajuhatajate tööjõukuludeks, õpetajate, direktorite ja õppealajuhatajate täiendkoolituseks, õppekirjanduseks, koolilõunaks, tõhustatud ja eritoe tegevuskuludeks ja kultuuriranitsa kuludeks), koolieelsete lasteasutuste õpetajate tööjõukulude toetus, huvihariduse ja -tegevuse toetus, suure hooldus- ja abivajadusega lapsele abi osutamise toetus, toimetulekutoetuse maksmise hüvitis, matusetoetus, asendus- ja järelhooldusteenuste toetus, pikaajalise hoolduse korralduse toetus (alates 01.07.2023 jõustunud hooldereformiga), rahvastikutoimingute kulude hüvitis, kohalike teede hoiu toetus ja kõrgenenud kuludega toime-tulemise toetus (energiatoetus).

Toetusfondi summad on eelarvestrateegias aastatel 2024-2027 arvestatud 2023. aasta tasemel 4 600 700 eurot. 2024. aasta alguses selguvad järgmise aasta toetusfondi summad ning prognoositud summad ei mõjuta eelarvetasakaalu, sest eelarvet muudetakse tulude ja kulude osas võrdselt.

Muudest riigipoolsetest toetustest on olulisemad koolipiima ja -puuvilja toetused, eraldised raamatute soetamiseks raamatukogule ja Vana-Vigala õpilaskodu ülalpidamiseks ning muud projektitoetused, mis laekuvad erinevatelt ministeeriumidelt ning avalik-õiguslikelt institutsioonidelt vastavalt rahastatud projektidele.

## Muud tegevustulud

Muude tegevustulude all kajastatakse kaevandamisõiguse tasud ja laekumised vee erikasutusest. Muud tegevustulud on planeeritud strateegiaperioodil 100 000 eurot aastas ning moodustavad ligikaudu 1% põhitegevuse tuludest.

# Põhitegevuse kulude prognoos

Põhitegevuse kulud jaotuvad majandusliku sisu järgi kaheks eelarveosaks ning prognoosiperioodil on nende osakaalud järgmised:

* antavad toetused tegevuskuludeks moodustavad prognoosiperioodil veidi üle 10% põhitegevuse kuludest (suurenenud seoses hooldereformi jõustumisega 01.07.2023, kulud kajastatakse toetusena);
* muud tegevuskulud moodustavad ligikaudu 90% põhitegevuse kuludest.

Eelarvestrateegia vastuvõtmisele eelnenud tegelikud, jooksvaks aastaks planeeritud ja eelarvstrateegia perioodiks kavandatud põhitegevuse kulud majandusliku sisu järgi on toodud Tabelis 4.

Tabel 4 Põhitegevuse kulude prognoos majandusliku sisu järgi (eurodes)

|  |  |  |  |  |  |  |
| --- | --- | --- | --- | --- | --- | --- |
| **Märjamaa Vallavalitsus** | **2022 täitmine** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| **Põhitegevuse kulud kokku** | **12 467 548** | **13 638 570** | **14 082 947** | **14 540 000** | **15 119 400** | **15 722 100** |
| Antavad toetused tegevuskuludeks | 1 066 404 | 988 317 | 1 398 471 | 1 454 400 | 1 512 600 | 1 573 100 |
| Muud tegevuskulud | 11 401 144 | 12 650 253 | 12 684 476 | 13 085 600 | 13 606 800 | 14 149 000 |
| sh personalikulud | 7 012 563 | 8 067 143 | 8 399 331 | 8 704 000 | 9 052 000 | 9 414 000 |
| sh majandamiskulud | 4 385 660 | 4 442 798 | 4 234 045 | 4 330 600 | 4 503 800 | 4 684 000 |
| *sh alates 2012 sõlmitud katkestamatud kasutusrendimaksed* | 42 723 | 37 510 | 35 304 | 29 168 | 20 194 | 0 |
| sh muud kulud | 2 921 | 140 312 | 51 100 | 51 000 | 51 000 | 51 000 |

Eelarvestrateegia perioodil suureneb planeeritud põhitegevuse kulude maht üle 1,6 mln euro, mis on veidi üle 3% aastas.

Antavad toetused jagunevad omakorda: sotsiaalabitoetusteks ja muudeks toetusteks füüsilistele isikutele, sihtotstarbelisteks toetusteks tegevuskuludeks ja mittesihtotstarbelisteks toetusteks. Antavate toetuste kasvuks on prognoosiperioodil planeeritud keskmiselt 4,0% aastas. Mitmed sotsiaaltoetused on seotud riigipoolsete eraldistega ning nende muutudes kajastuvad korrigeeritud summad tulude ja kulude osas võrdsena (nt toimetulekutoetuse hüvitis, suure hooldus- ja abivajadusega lapsele abi osutamise toetus ja matusetoetus) Riigilt laekuvale asendus- ja järelhooldusteenuste toetusele ja pikaajalise hoolduse korralduse toetusele lisab vald omapoolse panuse vastavalt teenusel olevate isikute arvule ja kuluvajadusele. Antavate toetuste hulgas on tegevus- ja projektitoetused mittetulundusühingutele ja teistele organisatsioonidele.

Muud tegevuskulud jagunevad: personalikuludeks, majandamiskuludeks ja muudeks kuludeks.

Personalikulude kasvuks on planeeritud alates 2024. aastast tervikuna ca 4% aastas. Üldhariduskoolide, lasteaedade ja Märjamaa muusika- ja kunstikooli õpetajate personalikulude suurused strateegias on jäetud 2023. aasta tasemele ning muudatused tehakse riigieelarve toetusfondi eraldiste ja riiklikult kehtestatud õpetajate alampalga määra teada saamisel. Teiste ameti- ja hallatavate asutuste ning struktuuriüksuste personalikulude kasvuks on strateegias arvestatud 10%. Personalikulud moodustavad prognoosiperioodi veidi alla 60% põhitegevuse kuludest.

Majanduskulude kasvuks on planeeritud ca 4% ja majandamiskulud moodustavad ca 30% põhitegevuse kuludest. Planeeritud kasvude eelduseks on, et hallatavad asutused ja struktuuriüksused jätkavad oma tegevust ja koosseisudes olulisi muudatusi ei tehta.

Muud kulud on jäetud samale tasemele 51 000 eurot aastas.

# Investeerimistegevus

Investeerimistegevuse tulud (+) jaotuvad järgmiselt:

* põhivara müük;
* põhivara soetuseks saadav sihtfinantseerimine;
* osaluste ning muude aktsiate ja osade müük;
* finantstulud.

Investeerimistegevuse kulud (-) jaotuvad järgmiselt:

* põhivara soetus;
* põhivara soetuseks antav sihtfinantseerimine;
* osaluste ning muude aktsiate ja osade soetus;
* finantskulud.

Eelarvestrateegias kajastatakse investeerimistegevuse olulisemad tegevused ja investeeringud koos kogumaksumuse prognoosi ja võimalike finantseerimisallikatega. Investeeringute finantseerimiseks on põhiliselt võimalik kasutada kolme allikat: omavahendid, laenude võtmist ja mitmesuguseid toetuseid. Üldjuhul nõuavad toetused ka omaosaluse olemasolu. Arvestades valla suhteliselt madalat omafinantseerimise võimekust on kogu eelarvestrateegia perioodi jooksul investeeringute tegemine võimalik peamiselt laenuvahendite toel. Seetõttu oleks otstarbekas järgnevatel aastatel kaasata maksimaalselt võimalikke projektitoetusi. Strateegia perioodil ei ole planeeritud müüa põhivara. Põhivara soetuseks antava sihtfinantseerimise real kajastuvad kulutused hajaasustuse programmile ja Sihtasutusele Märjamaa Valla Spordikeskus antav sihtotstarbeline toetus soetatud põhivaralt sisendkäibemaksu tagastamiseks. Finantstulude ja finantskulude eelarveridadel on kajastatud vastavalt saadud ja tasutud intressid.

Investeerimistegevusest annab ülevaate Tabel 5, milles on välja toodud eelarvestrateegia vastuvõtmisele eelnenud tegelikud, jooksvaks aastaks planeeritud ja eelarvstrateegia perioodiks kavandatud põhivara müügid ja -soetused, põhivara soetuseks saadav ja -antav sihtfinantseerimine ning finantstulud ja –kulud.

Tabel 5 Investeerimistegevus (eurodes)

|  |  |  |  |  |  |  |
| --- | --- | --- | --- | --- | --- | --- |
| **Märjamaa Vallavalitsus** | **2022 täitmine** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| **Investeerimistegevus kokku** | **-1 434 448** | **-2 651 819** | **-2 427 834** | **-1 556 787** | **-1 032 942** | **-1 012 202** |
| Põhivara müük (+) | 62 976 | 22 000 | 0 | 0 | 0 | 0 |
| Põhivara soetus (-) | -969 087 | -2 753 183 | -4 111 000 | -2 600 000 | -530 000 | -530 000 |
| *sh projektide omaosalus* | -503 349 | -2 254 702 | -1 961 000 | -1 050 000 | -530 000 | -530 000 |
| Põhivara soetuseks saadav sihtfinantseerimine (+) | 465 738 | 554 843 | 2 180 000 | 1 580 000 | 30 000 | 30 000 |
| Põhivara soetuseks antav sihtfinantseerimine (-) | -879 046 | -128 974 | -93 000 | -93 000 | -93 000 | -93 000 |
| Finantstulud (+) | 118 | 150 | 5 000 | 5 000 | 5 000 | 5 000 |
| Finantskulud (-) | -115 148 | -346 655 | -408 834 | -448 787 | -444 942 | -424 202 |

Märjamaa valla arengukava 2018-2030 lisa investeeringute kava 2023-2027 oli aluseks eelarvestrateegias kavandatud investeeringutele. Investeeringud objektide lõikes on välja toodud tabelis nr 6.

Tabel 6 Märjamaa valla investeeringud objektide lõikes (eurodes)

|  |  |  |  |  |  |
| --- | --- | --- | --- | --- | --- |
| **Märjamaa Vallavalitsus** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| **01 Vallamaja rekonstrueerimine (tualettruumid ja keskküttesüsteemid), Kivi-Vigala kuivhüdrandi rajamine** | **136 480** | **0** | **0** | **0** | **0** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 136 480 | 0 | 0 | 0 | 0 |
| **04 Teede investeeringud Märjamaal ja Vigala osavallas, Välja tänava ja Metsanurga tänava rekonstrueerimine, Välja-Tamme kergliiklustee ehitus, Märjamaa-Valgu kergliiklustee (alev) projekteerimine ja ehitus, Tammi tee rekonstrueerimine** | **2 224 085** | **1 958 000** | **880 000** | **530 000** | **530 000** |
| *sh toetuse arvelt* | 465 921 | 1 150 000 | 350 000 | 0 |  |
| *sh muude vahendite arvelt (omaosalus)* | 1 758 164 | 808 000 | 530 000 | 530 000 | 530 000 |
| **05 Märjamaa uue jäätmejaama ehitamine Orgitale, sademevee kogumissüsteemi rajamine sh kaasnevad sadeveetrassid** | **18 506** | **800 000** | **800 000** | **0** | **0** |
| *sh toetuse arvelt* | 0 | 600 000 | 600 000 | 0 | 0 |
| *sh muude vahendite arvelt (omaosalus)* | 18 506 | 200 000 | 200 000 | 0 | 0 |
| **06 Tänavavalgustuse juurdeehitusehitus, Valgu kanalisatsioonitorustiku rekonstrueerimine, hajaasustuse programm** | **95 844** | **260 000** | **60 000** | **60 000** | **60 000** |
| *sh toetuse arvelt* | 47 922 | 30 000 | 30 000 | 30 000 | 30 000 |
| *sh muude vahendite arvelt (omaosalus)* | 47 922 | 230 000 | 30 000 | 30 000 | 30 000 |
| **08 Varbola rahvamaja rekonstrueerimine, Märjamaa rahvamaja hoone parendamine sh katuse rekonstrueerimine, sisendkäibemaksu tasumine põhivara soetuselt (SA Märjamaa Valla Spordikeskus), Sillaotsa Talumuuseumi näituseküüni köögi ja külastajate sanitaarsõlme projekteerimine ja ehitus, kaasav eelarve, Märjamaa Valla Raamatukogu fassaadi ja akende rekonstrueerimine, Märjamaa ujula rekonstrueerimine** | **134 411** | **306 000** | **33 000** | **33 000** | **33 000** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 134 411 | 306 000 | 33 000 | 33 000 | 33 000 |
| **09 Märjamaa gümnaasiumi rekonstrueerimine** | **38 000** | **0** | **0** | **0** | **0** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 38 000 | 0 | 0 | 0 | 0 |
| **09 Varbola lasteaed-algkooli rekonstrueerimine** | **22 900** | **0** | **0** | **0** | **0** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 22 900 | 0 | 0 | 0 | 0 |
| **09 Kasti-Orgita lasteaia Orgita hoone rekonstrueerimine** | **81 529** | **0** | **0** | **0** | **0** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 81 529 | 0 | 0 | 0 | 0 |
| **09 Sipa-Laukna lasteaia Sipa hoone rekonstrueerimine sh sademevete äravoolu ja sanitaarruumide rekonstrueerimine** | **20 000** | **0** | **0** | **0** | **0** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 20 000 | 0 | 0 | 0 | 0 |
| **09 Märjamaa lasteaia Pillerpall sademevete äravoolusüsteemi projekteerimine, õuealal asuvate teede/parkla asfaltkatete uuendamine, katuse vahetamine, sobitusrühm** | **11 242** | **180 000** | **0** | **0** | **0** |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 11 242 | 180 000 | 0 | 0 | 0 |
| **09 Märjamaa muusika- ja kunstikooli uute ruumide projekteerimine ja rekonstrueerimine Märjamaa gümnaasiumi hoonesse ning sisustamine** | **54 000** | **700 000** | **920 000** | **0** | **0** |
| *sh toetuse arvelt* | 0 | 400 000 | 600 000 | 0 | 0 |
| *sh muude vahendite arvelt (omaosalus)* | 54 000 | 300 000 | 320 000 | 0 | 0 |
| **10 UA sõjapõgenikele korterite korrastamine** | **45 160** | **0** | **0** | **0** | **0** |
| *sh toetuse arvelt* | 32 560 | 0 | 0 | 0 | 0 |
| *sh muude vahendite arvelt (omaosalus)* | 12 600 | 0 | 0 | 0 | 0 |
| **KÕIK KOKKU** | **2 882 157** | **4 204 000** | **2 693 000** | **623 000** | **623 000** |
| *sh toetuse arvelt* | 546 403 | 2 180 000 | 1 580 000 | 30 000 | 30 000 |
| *sh muude vahendite arvelt (omaosalus)* | 2 335 754 | 2 024 000 | 1 113 000 | 593 000 | 593 000 |

# Finantseerimistegevus

Finantseerimistegevus on eelarve põhitegevuse tulude ja –kulude ning investeerimistegevuse vahe katmiseks teostatavad finantstehingud. Finantseerimistegevuse eelarveosa jaotatakse vähemalt järgmisteks liikideks:

* laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine teenuste kontsessioonikokkulepete alusel;
* võetud laenude tagasimaksmine, kapitalirendi- ja faktooringukohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel.

Märjamaa valla finantseerimistegevusest eelarvestrateegia perioodil annab ülevaate järgmine tabel.

Tabel 7 Finantseerimistegevus (eurodes)

|  |  |  |  |  |  |  |
| --- | --- | --- | --- | --- | --- | --- |
| **Märjamaa Vallavalitsus** | **2022 täitmine** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| **Finantseerimistegevus** | **517 688** | **985 964** | **1 148 063** | **115 437** | **-506 177** | **-507 884** |
| Kohustiste võtmine (+) | 1 175 000 | 1 685 000 | 2 024 000 | 1 113 000 | 593 000 | 593 000 |
| Kohustiste tasumine (-) | -657 312 | -699 036 | -875 937 | -997 563 | -1 099 177 | -1 100 884 |
| **Likviidsete varade muutus (+ suurenemine, - vähenemine)** | -259 324 | -937 406 | 0 | 11 506 | 36 149 | 203 782 |
| **Nõuete ja kohustiste saldode muutus kokku (+ /-)** | -253 154 | 0 | 0 | 0 | 0 | 0 |
| sh nõuete muutus (- suurenemine/ + vähenemine) |  |  |  |  |  |  |
| sh kohustiste muutus (+ suurenemine/ - vähenemine) |  |  |  |  |  |  |
| **Likviidsete varade suunamata jääk aasta lõpuks** | **937 406** | **0** | **0** | **11 506** | **47 655** | **251 437** |
| **Võlakohustised kokku aasta lõpu seisuga** | 7 755 363 | 8 703 817 | 9 816 575 | 9 902 845 | 9 376 473 | 8 868 589 |
| sh üle 1 a perioodiga mittekatkestatav kasutusrent (konto 913100), sihtfinantseerimise kohustised (konto 253550), saadud ettemaksed (kontogrupp 2038) | 122 176 | 84 667 | 49 362 | 20 194 | 0 | 0 |
| sh kohustised, mille võrra võib ületada netovõlakoormuse piirmäära | 0 | 0 |  |  |  |  |

Valla arengukava lisas investeeringute kava aastateks 2023-2027 planeeritud investeeringud taristutesse (vt tabel 6) eeldavad strateegiaperioodil laenuvahendite kaasamist.

2023. aasta alguse seisuga oli Märjamaa valla pikaajaliste võlakohustuste maht 7 755 363 eurot. Sellest moodustasid pangalaenud (7 pikaajalist laenulepingut) 7 633 186 eurot ning muud võlakohustused (üle 1. aastase perioodiga kasutusrendilepingud) 122 177 eurot. Strateegia perioodil on kavas võtta uusi kohustusi 4 323,0 miljonit eurot ja tasuda kohustusi 4 073,6 miljoni euro ulatuses. Uute laenude puhul on oluline, et laenu tagasimakse periood ei ületaks investeeringu kasulikku eluiga. Seoses EURIBOR-i kallinemisega suurenevad oluliselt kõikide laenude intresside tagasimaksed. Seetõttu on strateegias arvestatud keskmiselt 10-12 aastase laenude tagasimakse tähtaegadega ja intressimääraks on arvestatud 5,0%. Esimestel aastatel põhiosa tagasimakseid ei toimu.

# Põhitegevuse tulem, eelarve tulem ja netovõlakoormus

Põhitegevuse tulem on põhitegevuse tulude ja põhitegevuse kulude vahe, mis peab olema positiivne või võrduma nulliga. Märjamaa valla eelarvestrateegias on põhitegevuse tulem nõuetekohaselt kõigil aastail positiivne. Põhitegevuse tulemit kasutatakse olemasolevate laenude teenindamiseks ja võimalusel ka investeeringute finantseerimiseks.

Eelarve tulem võrdub põhitegevuse tulemi ja investeerimistegevuse summaga. Negatiivne eelarve tulem näitab, et planeeritavate investeeringute katmiseks jääb vahendeid puudu ning tuleb kasutada laenuvahendeid. Pikaajaliste laenude võtmine on planeeritud ainult investeeringute omaosaluste katmiseks. Olemasolevate laenude põhiosade tagasimaksed ja intressid on planeeritud põhitegevuse tulemi arvelt.

Netovõlakoormus on võlakohustuste suuruse ja likviidsete varade kogusumma vahe. Täiendavate laenuvahendite võtmisel tuleb jälgida võlakohustuste piirmäärasid. Netovõlakoormus võib ulatuda kuni 2024. aastani kas 10-kordse põhitegevuse tulemini või olla 80% põhitegevuse tuludest. Võrreldakse kumb on suurem, kuid mitte rohkem kui 100% põhitegevuse tuludest. 2025. aastast hakkab arvestuslik alus vähenema 5% võrra ja 2028. aastaks on netovõlakoormuse maht varem nõutud tasemel.

Tabelist 8 nähtub, et valla netovõlakoormus suureneb strateegiperioodi kahel esimesel aastal ja kahel viimasel aastal väheneb veidi. Ühelgi aastal aga ei ületa netovõlakoormus lubatud ülemmäära ehk 80%. Vaba netovõlakoormus jääb strateegiaperioodil vahemikku 3,3-3,4 miljonit eurot, mis annab küll võimaluse lisada investeeringute kavasse uusi objekte, kuid seejuures tuleb arvesse võtta ka lisatud objektide ülalpidamiskulude suurenemisega. Lisaks tuleb arvestada üldist tulude kulude tõusu ja personalikulude mahtu kogu tegevuskuludest.

Tabel 8 Põhitegevuse tulem, eelarve tulem ja netovõlakoormuse näitajad (eurodes ja protsentides)

|  |  |  |  |  |  |  |
| --- | --- | --- | --- | --- | --- | --- |
| **Märjamaa Vallavalitsus** | **2022 täitmine** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| Põhitegevuse tulud kokku | 13 378 138 | 14 367 019 | 15 362 718 | 15 992 856 | 16 694 668 | 17 445 968 |
| Põhitegevuse kulud kokku | 12 467 548 | 13 638 570 | 14 082 947 | 14 540 000 | 15 119 400 | 15 722 100 |
| *sh alates 2012 sõlmitud katkestamatud kasutusrendimaksed* | 42 723 | 37 510 | 35 304 | 29 168 | 20 194 | 0 |
| **Põhitegevuse tulem** | **910 591** | **728 449** | **1 279 771** | **1 452 856** | **1 575 268** | **1 723 868** |
| Investeerimistegevus kokku | -1 434 448 | -2 651 819 | -2 427 834 | -1 556 787 | -1 032 942 | -1 012 202 |
| **Eelarve tulem** | **-523 858** | **-1 923 370** | **-1 148 063** | **-103 931** | **542 326** | **711 666** |
| Finantseerimistegevus | 517 688 | 985 964 | 1 148 063 | 115 437 | -506 177 | -507 884 |
| Likviidsete varade muutus (+ suurenemine, - vähenemine) | -259 324 | -937 406 | 0 | 11 506 | 36 149 | 203 782 |
| Nõuete ja kohustiste saldode muutus kokku (+ /-) | -253 154 | 0 | 0 | 0 | 0 | 0 |
| Likviidsete varade suunamata jääk aasta lõpuks | 937 406 | 0 | 0 | 11 506 | 47 655 | 251 437 |
| **Võlakohustised kokku aasta lõpu seisuga** | **7 755 363** | **8 703 817** | **9 816 575** | **9 902 845** | **9 376 473** | **8 868 589** |
| sh üle 1 a perioodiga mittekatkestatav kasutusrent (konto 913100), sihtfinantseerimise kohustised (konto 253550), saadud ettemaksed (kontogrupp 2038) | 122 176 | 84 667 | 49 362 | 20 194 | 0 | 0 |
| sh kohustised, mille võrra võib ületada netovõlakoormuse piirmäära | 0 | 0 |  |  |  |  |
| **Netovõlakoormus (eurodes)** | **6 817 957** | **8 703 817** | **9 816 575** | **9 891 339** | **9 328 818** | **8 617 152** |
| **Netovõlakoormus (%)** | **51,0%** | **60,6%** | **63,9%** | **61,8%** | **55,9%** | **49,4%** |
| **Netovõlakoormuse ülemmäär (eurodes)** | 10 702 511 | 11 493 615 | 13 150 754 | 13 338 213 | 12 763 700 | 12 067 076 |
| **Netovõlakoormuse individuaalne ülemmäär (%)** | **80,0%** | **80,0%** | **85,6%** | **83,4%** | **76,5%** | **69,2%** |
| **Vaba netovõlakoormus (eurodes)** | **3 884 554** | **2 789 798** | **3 334 178** | **3 446 874** | **3 434 882** | **3 449 924** |

# SõltuvaTE üksusTe finantsolukord ja prognoos

Märjamaa valla arvestusüksusesse kuuluvaks sõltuvateks üksuseks on Märjamaa Haigla AS ja Sihtasutus Märjamaa Valla Spordikeskus.

Märjamaa Haigla 2022. aasta müügitulu oli 1 211 227 eurot ja puhaskasum 8 029 eurot. Tulu saadi:

* iseseisva statsionaarse õendusabi müügist Eesti Haigekassale 565 314 eurot, millele lisandus omaosalustasu ja voodipäevatasu kokku 105 997 eurot;
* väljaspool kodu osutatava üldhooldusteenuse müügist 482 488 eurot;
* meditsiiniteenuste müügist juriidilistele isikutele 29 681eurot;
* rendituludest sh kõrvalkuludelt kokku 23 230 eurot;
* muudest tuludest(energiahinna tõusu mõju leevendamise toetus, isikukaitsevahendite kompensatsioon, intressitulud jne).

2022. aastal renoveeriti õendusosakonna põrandaid, soetati haiglale elektrigeneraator, mis tagab eelkõige lokaalse katlamaja ja soojussõlme töö kaugkütte katkestuse korral. Katlamajja paigaldati tuletõrjesignalisatsioon. Röntgenkabinetti soetati uus server ja õendusosakonda uus hapnikukontsentraator.

2023. aastal planeeritakse müüa iseseisvat statsionaarset õendusabiteenust Tervisekassale ravi rahastamise lepingu alusel, mille oodatav müügitulu on ca 0,6 miljonit eurot. Müügitulu mõningane suurenemine on tingitud voodipäeva hinna tõusust. Voodipäeva hind ja seega ka haigekassa lepingumahu suurenemine tulenevad põhiliselt tervishoiutöötajate tunnitasu tõusust alates 01.04.2023.

Samas jätkatakse väljaspool kodu osutatava üldhooldusteenuse müügiga, meditsiiniteenuste müügiga juriidilistele isikutele ning äriruumide üürimisega PERH-le, Märjamaa Arstid OÜ-le ja Rapla haiglale. Tulenevalt eelseisvatest ümberkorraldustest, hoidutakse pikaajaliste üürilepingute sõlmimisest.

Seoses nõudluse vähenemisega iseseisva statsionaarse õendusabiteenuse järele ning tingituna hooldereformist, planeeritakse vähendada voodikohti statsionaarse õendusabi osakonnas ning suurendada voodikohtade arvu üldhooldekodus. Muudatused viiakse ellu 2023. aasta jooksul. Tervisekassa lepingumahu vähendamine voodite sulgemise tõttu võib tuua kaasa probleeme haigla majandamisel eriti, kui hooldereform ei realiseeru oodatud korras.

Aastatel 2024 – 2027 planeeritakse jätkata kõikide tänaste tegevustega, muutuvad proportsioonid üldhooldusteenuse kasuks. Varasemalt planeeriti lõpetada röntgenülesvõtete tegemine seoses aparaadi amortiseerumise ja kiirgustegevusloa lõppemisega 31.12.2023. aastal. Juhatus arvestas Märjamaa Vallavolikogu sotsiaalkomisjoni otsusega 13.04.2022, pidada vajalikuks uue röntgenaparaadi soetamist Märjamaa piirkonna elanike teenindamiseks. Kuna uue aparaadi soetamiseks vahendid puudusid, otsustas juhatus soetada uue röntgentoru ja serveri. Sügisel alustatakse kiirgustegevusloa taotluse koostamisega.

Iseseisvat statsionaarset õendusabiteenust planeeritakse osutada edaspidi 12-l voodil. Vaatamata asjaolule, et täna kehtiva ravi rahastamise lepingu tähtaeg on 30.09.2026 planeerib Tervisekassa aastast 2024 sõlmida täiesti uued lepingud, mille sisu ja eesmärk ei ole meile teada.

Haiglahoone renoveerimisvajadusest on juhatus omanikku informeerinud. 25.03.2022. aastal. esitati nõukogule dokument: „Ülevaade Märjamaa haigla ehitise tehnilisest seisukorrast ja renoveerimisvajadustest“ (lisatud). Arvestades hoone vanust ja ehitise iseärasusi tuleb renoveerimise käigus hoone võrgud ja süsteemid uuendada täielikult. Kuna mõnede üksuste asukohta tuleb muuta, peavad tööde teostamise etapid olema mahukad. Haigla renoveerimiseks, meie hinnangul, vajatakse ca 5 miljonit eurot, mis on ühtlasi kindlustuse poolt fikseeritud hoone taastamisväärtuseks. Eelarvestrateegias oleme renoveerimise alguseks planeerinud aasta 2026 ja peame võimalikuks, et see väljub käesoleva dokumendi ajalistest piiridest. Kuni täieliku renoveerimiseni püütakse vajaduspõhise remondiga hoonet nõuetekohaselt käigus hoida. Lähiaastatel tuleks haigla omanikul langetada otsus renoveerimiseks vajaliku finantsskeemi osas: kas teostada sissemakseid aktsiakapitali, sihtfinantseerida või müüa. Näeme vajadust tulevikus kasutada hoonet mitmesuguste sotsiaalteenuste pakkumiseks valla elanikele. Ka hoone funktsionaalsuse osas tuleks otsused teha enne renoveerimistööde algust. On oluline lisada, et momendil on hoonel energiamärgisA (396 kWh/m2 a), kuna haiglad loetakse suure energiatarbega hooneteks. Hooldekoduna aga F.

Sihtasutuse Märjamaa Valla Spordikeskus eesmärgiks on sihtasutusele kuuluvate või tema kasutuses või haldamisel olevate spordirajatiste ja muu vara efektiivne majandamine ja spordielu edendamine Märjamaa vallas. Sihtasutus sõltub suures osas Märjamaa valla sihtfinantseerimisest, kuigi teenib ka omatulu. Sihtasutus tegutseb mittetulunduslikult, asutuse põhieesmärgiks ei ole kasumi teenimine.

SA Märjamaa Valla Spordikeskuse põhitegevuse tulud koosnevad kaupade ja teenuste müügist   
laekuvast tulust (reklaamitulu, spordihoone tulu ja renditulu), saadavatest toetustest tegevuskuludeks ja muudest tegevustuludest. Põhitegevuse tulude planeerimisel lähtuti järgnevast:   
Märjamaa spordihoones on välja kujunemas oma kindel kasutajaskond ning spordihoone on saavutanud oma tuntuse kohalike elanike seas. Ruumide täituvus on rahuldav ja   
samas mahus või väikeses tõusus võrreldes eelnevate aastatega. Tulubaasi kasvu tuleb saavutada   
spordihoone teenuste arendamise arvelt. Kui arvestada elanike arvu prognoose, siis edaspidine inimeste külastuste arvuline suurenemine saab tulla, kas teiste piirkondade inimeste arvelt, või kohaliku inimese suurenevast huvist tegeleda liikumisharrastustega. Uute harrastajate huvi tekitamiseks tuleb panustada pakutavate teenuste kaasajastamisele, mitmekesistamisele ja paremale kvaliteedile. Renoveeritud staadioni efektiivseks kasutamiseks on vajalik soetada inventar, mis tagaks võimalused treeningtöö ja võistluste läbiviimiseks.

Spordibaasi tulu sõltub suuresti teenuste hinnast. Lähtudes põhimõttest hoida kohalikele inimestele taskukohane kasutusvõimalus, saime 2022. aasta lõpus valmis ID kaardi põhine „kohaliku elaniku kaart“ (-15%) rakenduse ja tõstsime pakutavate teenuste hindasid keskmiselt (+23%).

Põhitegevuse kuludes on tööjõukulud planeeritud strateegiaperioodil kasvuga 5% aastas. Palgavahendite lisavajadus annab eriti tunda puhastusteenindajate ametikohtade täitmisel. 2023. aastal on plaanis palgata juurde üks täiskohaga või mitu osalise töökoormusega meeskonnaliiget, kelle põhilised tööülesanded on seotud ürituste organiseerimisega, trennide läbiviimise ja projektide kirjutamisega. Majandamiskulud on suudetud hoida kontrolli all tänu kaasaegsetele süsteemidele ja kulude aktiivsele juhtimisele. Märjamaa Spordihoone elektrisüsteem on kokku viidud Märjamaa gümnaasiumi elektrisüsteemiga ja tulevikus on plaanis paigaldada spordihoone katusele päikesejaam, mis aitab edaspidi energiakulusid säästa.

SA-l ei ole plaanis investeerimistegevuseks võtta laenu antud eelarve strateegias vaadeldaval ajaperioodil. Tuleviku suurimaks investeeringuks on Märjamaa staadioniga seotud treeningvahendite ja taristu parendamise projektid ning Järta Terviseraja arendusprogramm koos elektrivõimaluse loomise ja valgustatud suusaradade ehitamisega.

Tabelis 9 on toodud valla kahe sõltuva üksuse (Märjamaa Haigla AS-i ja Sihtasutuse Märjamaa Valla Spordikeskus) eelarvestrateegia prognoos kuni aastani 2027.

Tabel 9 Märjamaa valla sõltuvate üksuste eelarvestrateegia prognoos kokku (eurodes)

|  |  |  |  |  |  |  |
| --- | --- | --- | --- | --- | --- | --- |
| **Sõltuvad üksused KOKKU (konsolideeritud)** | **2022 täitmine** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| **Põhitegevuse tulud kokku (+)** | **1 574 901** | **1 717 805** | **1 788 665** | **1 842 748** | **1 864 885** | **1 888 130** |
| sh saadud tulud kohalikult omavalitsuselt | 239 620 | 204 360 | 214 578 | 225 306 | 236 572 | 248 400 |
| *sh alates 2012 sõlmitud katkestamatud kasutusrendimaksed* | *13 800* | *14 850* | *15 592* | *16 372* | *17 190* | *0* |
| **Põhitegevuse kulud kokku (+)** | **1 549 315** | **1 717 805** | **1 788 665** | **1 842 748** | **1 864 885** | **1 888 130** |
| sh tehingud kohaliku omavalitsuse üksusega | 14 501 | 0 | 0 | 0 | 0 | 0 |
| *sh alates 2012 katkestamatud kasutusrendimaksed (arvestusüksusesse mitte kuuluvatele üksustele)* | *0* | *0* | *0* | *0* | *0* | *0* |
| **Põhitegevustulem** | **25 587** | **0** | **0** | **0** | **0** | **0** |
| **Investeerimistegevus kokku (+/-)** | **-8 352** | **0** | **0** | **0** | **-2 000 000** | **-2 000 000** |
| **Eelarve tulem** | **17 234** | **0** | **0** | **0** | **-2 000 000** | **-2 000 000** |
| **Finantseerimistegevus (-/+)** | **0** | **0** | **0** | **0** | **2 000 000** | **2 000 000** |
| **Likviidsete varade muutus (+ suurenemine, - vähenemine)** | **60 534** | **-41 489** | **0** | **0** | **0** | **0** |
| **Nõuete ja kohustuste saldode muutus (+/-)** | **43 299** | **-41 489** | **0** | **0** | **0** | **0** |
| **Likviidsete varade suunamata jääk aasta lõpuks** | **291 681** | **250 191** | **250 191** | **250 191** | **250 191** | **250 191** |
| **Võlakohustused kokku aasta lõpu seisuga** | **0** | **0** | **0** | **0** | **2 000 000** | **4 000 000** |
| sh kohustused, mille võrra võib ületada netovõlakoormuse piirmäära (arvestusüksuse väline) | 0 | 0 | 0 | 0 | 0 | 0 |
| sh võlakohustused (arvestusüksuse sisene) | 0 | 0 | 0 | 0 | 0 | 0 |
| sh muud võlakohustused, mis kajastuvad ka KOV bilansis | 0 | 0 | 0 | 0 | 0 | 0 |
| **Netovõlakoormus (eurodes)** | 0 | 0 | 0 | 0 | 1 749 809 | 3 749 809 |
| **Netovõlakoormus (%)** | 0,0% | 0,0% | 0,0% | 0,0% | 93,8% | 198,6% |

# 9. ARVESTUSÜKSUS JA Finantsdistsipliin

Märjamaa vald on jätkusuutlikkuse tagamiseks investeerinud elukeskkonna arendamisse. Märjamaa vald jääb terve prognoosiperioodi vältel Rahandusministeeriumi poolt kehtestatud netovõlakoormuse osas lubatud piiridesse. Valla maksevõime on piisav, et tagada prognoosiperioodiks võetud kohustuste katmine ja kasutada uute investeeringute tegemisel omaosaluse katmiseks laenuvahendeid. Ülevaate Märjamaa valla, kui arvestusüksuse finantsvõimekusest annab Tabel 10.

Tabel 10 Märjamaa valla arvestusüksuse finantsvõimekus 2022-2027

|  |  |  |  |  |  |  |
| --- | --- | --- | --- | --- | --- | --- |
| **Märjamaa vald, arvestusüksus KOKKU** | **2022 täitmine** | **2023 eeldatav täitmine** | **2024 eelarve** | **2025 eelarve** | **2026 eelarve** | **2027 eelarve** |
| **Põhitegevuse tulud kokku** | **14 698 918** | **15 880 464** | **16 936 805** | **17 610 298** | **18 322 981** | **19 085 698** |
| **Põhitegevuse kulud kokku** | **13 762 741** | **15 152 015** | **15 657 034** | **16 157 442** | **16 747 713** | **17 361 830** |
| *sh alates* ***2012*** *sõlmitud katkestamatud kasutusrendimaksed* | **28 923** | **22 660** | **19 712** | **12 796** | **3 004** | **0** |
| **Põhitegevustulem** | **936 177** | **728 449** | **1 279 771** | **1 452 856** | **1 575 268** | **1 723 868** |
| **Investeerimistegevus kokku** | **-1 442 801** | **-2 651 819** | **-2 427 834** | **-1 556 787** | **-3 032 942** | **-3 012 202** |
| **Eelarve tulem** | **-506 624** | **-1 923 370** | **-1 148 063** | **-103 931** | **-1 457 674** | **-1 288 334** |
| **Finantseerimistegevus** | **517 688** | **985 964** | **1 148 063** | **115 437** | **1 493 823** | **1 492 116** |
| **Likviidsete varade muutus (+ suurenemine, - vähenemine)** | **-198 790** | **-978 895** | **0** | **11 506** | **36 149** | **203 782** |
| **Nõuete ja kohustuste saldode muutus (+/-)** | **-209 854** | **-41 489** | **0** | **0** | **0** | **0** |
|  |  |  |  |  |  |  |
| **Likviidsete varade suunamata jääk aasta lõpuks** | **1 229 087** | **250 191** | **250 191** | **261 697** | **297 846** | **501 628** |
| **Võlakohustused kokku aasta lõpu seisuga** | **7 755 363** | **8 703 817** | **9 816 575** | **9 902 845** | **11 376 473** | **12 868 589** |
| sh kohustused, mille võrra võib ületada netovõlakoormuse piirmäära (arvestusüksuse väline) | 0 | 0 | 0 | 0 | 0 | 0 |
| **Netovõlakoormus (eurodes)** | 6 526 276 | 8 453 626 | 9 566 384 | 9 641 148 | 11 078 627 | 12 366 961 |
| **Netovõlakoormus (%)** | 44,4% | 53,2% | 56,5% | 54,7% | 60,5% | 64,8% |
| **Netovõlakoormuse ülemmäär (eurodes)** | 11 759 135 | 12 704 371 | 13 549 444 | 13 207 724 | 12 826 087 | 12 405 704 |
| **Netovõlakoormuse ülemmäär (%)** | 80,0% | 80,0% | 80,0% | 75,0% | 70,0% | 65,0% |
| **Vaba netovõlakoormus (eurodes)** | 5 232 859 | 4 250 746 | 3 983 060 | 3 566 576 | 1 747 460 | 38 743 |